Indian State of Gujarat’s government constructed hospital for COVID-19 patients with 2,200 beds in just 6 days.
The fact behind every news!, വിവരണം, ചൈനയുടെ റിക്കോര്\u200d\u200dഡ് തകര്\u200dത്ത് ഇന്ത്യ.. എന്ന തലക്കെട്ട് നല്\u200dകി ഒരു പോസ്റ്റ് കഴിഞ്ഞ കുറച്ച് ദിവസങ്ങളിലായി സമൂഹമാധ്യമങ്ങളില്\u200d വ്യാപകമായി പ്രചരിക്കുന്നുണ്ട്. ചൈന പത്ത് ദിവസം കൊണ്ട് 1,000 ബെഡിന്\u200dറെ ആശുപത്രി പണിതിരുന്നു.. ഗുജറാത്ത് വെറും ആറ് ദിവസം കൊണ്ട് 2,200 ബെഡുള്ള ആശുപത്രി നിര്\u200dമ്മിച്ചു.. എന്നിട്ടും മാമ മാധ്യമങ്ങള്\u200d ഇന്ത്യയെ തരംതാഴ്\u200cത്തി കാണിക്കുന്നു.. എന്നതാണ് പോസ്റ്റിന്\u200dറെ ഉള്ളടക്കം. ഫോര്\u200d ബിജെപി കേരള എന്ന ഫെയ്\u200cസ്ബുക്ക് പേജില്\u200d നിന്നും പങ്കുവെച്ചിരിക്കുന്ന പോസ്റ്റിന് ഇതുവരെ 4,200ല്\u200d അധികം ഷെയറുകളും 531ല്\u200d അധികം റിയാക്ഷനുകളും ഇതുവരെ ലഭിച്ചിട്ടുണ്ട്., എന്നാല്\u200d ചൈന 10 ദിവസം കൊണ്ട് 1,000 ബെഡ് ആശുപത്രി നിര്\u200dമ്മിച്ചപ്പോള്\u200d ഗുജറാത്തില്\u200d വെറും 6 ദിവസം കൊണ്ട് 2,200 ബെഡ് ആശുപത്രി നിര്\u200dമ്മിച്ചോ? എന്താണ് വസ്\u200cതുത എന്ന് പരിശോധിക്കാം., വസ്\u200cതുത വിശകലനം, കോവിഡ് 19ന്\u200dറെ ഉത്ഭവം ചൈനയിലെ വുഹാനിലാണെന്ന് എല്ലാവര്\u200dക്കും അറിയാവുന്ന വസ്\u200cതുതയാണ്. ചൈനിയില്\u200d കോവിഡ് വ്യാപനം അനിയന്ത്രിതമായതോടെ ചൈന വെറും 10 ദിവസം കൊണ്ട് ഐസിയു, വെന്\u200dറിലേറ്റര്\u200d സംവിധാനങ്ങള്\u200d ഉള്\u200dപ്പടെയുള്ളയുള്ള 1,000 ബെഡ് ആശുപത്രി കെട്ടിടം നിര്\u200dമ്മിച്ചു എന്ന വാര്\u200dത്ത അത്ഭുതത്തോടെ ലോകം ഉറ്റ്\u200cനോക്കിയതുമാണ്. ഇത് വുഹാനിലാണ് നിര്\u200dമ്മിച്ചതെന്നുള്ള വിവരങ്ങളും ഏറെ ചര്\u200dച്ച ചെയ്യപ്പെട്ടതാണ്. എന്നാല്\u200d ഇന്ത്യയിലും കോവിഡ് വ്യാപിച്ചതോടെ ഗുജറാത്ത് സംസ്ഥാനം ഇത്തരത്തില്\u200d ഒരു ആശുപത്രി നിര്\u200dമ്മിച്ചു എന്നതാണ് ഇപ്പോഴത്തെ പ്രചരണം. ചൈന 10 ദിവസം കൊണ്ട് 1,000 ബെഡുള്ള ആശുപത്രിയെങ്കില്\u200d ഗുജറാത്ത് 6 ദിവസം കൊണ്ട് 2,200 ബെഡ് ആശുപത്രി നിര്\u200dമ്മിച്ചു എന്ന താരതമ്യമാണ് സമൂഹമാധ്യമങ്ങളില്\u200d പ്രചരിക്കുന്നത്. ഇതെ കുറിച്ചുള്ള സത്യാവസ്ഥയറിന്\u200d ഗൂഗിളില്\u200d ‘2200 bed hospital in Gujarat’ എന്ന കീ വേര്\u200dഡ് ഉപയോഗിച്ച് സെര്\u200dച്ച് ചെയ്തപ്പോള്\u200d തന്നെ ദ് ഹിന്ദുവിന്\u200dറെ ബിസിനസ് ലൈന്\u200d \xa0പ്രസിദ്ധീകരിച്ച ഒരു വാര്\u200dത്ത റിപ്പോര്\u200dട്ട് \xa0കണ്ടെത്താന്\u200d കഴിഞ്ഞു. റിപ്പോര്\u200dട്ട് പരിശോധിച്ചപ്പോള്\u200d ഇത് ഇന്ത്യയിലെ ഒട്ടുമിക്ക സംസ്ഥാനങ്ങളിലും ചെയ്യുന്നത് പോലെ മുന്\u200dകരുതല്\u200d എന്ന നിലയിലെ പല ജില്ലകളിലായി നിലവിലുള്ള ആശുപത്രികള്\u200d കോവിഡ് വാര്\u200dഡുകളായി സജ്ജീകരിക്കുന്നതിന്\u200dറെ ഭാഗമായി നടത്തിയ പ്രവര്\u200dത്തനമാണിതെന്ന് കണ്ടെത്താന്\u200d കഴിഞ്ഞു. അതായത് നിലിവിലുള്ള ആശുപത്രി കെട്ടിടങ്ങളില്\u200d മാറ്റ് ചികിത്സകള്\u200d ഒഴിവാക്കി കോവിഡിന് വേണ്ടി മാത്രമായുള്ള സജ്ജീകരണങ്ങള്\u200d ഒരുക്കി എന്ന് മാത്രം. അല്ലാതെ ചൈനയില്\u200d കെട്ടിടം നിര്\u200dമ്മിച്ചത് പോലെ ഇവിടെയും കെട്ടിടങ്ങള്\u200d ഒന്നും തന്നെ പുതുതായി നിര്\u200dമ്മിച്ചിട്ടില്ല. ബിസിനസ് ലൈന്\u200d റിപ്പോര്\u200dട്ടിലെ 2,200 ബെഡ് ആശുപത്രികളുടെ കണക്ക് ഇപ്രകാരമാണ്., ഗുജറാത്തില്\u200d പുതുതായി ആശുപത്രികളില്\u200d സജ്ജീകരിച്ച കോവിഡ് വാര്\u200dഡുകളിലെ ബെഡുകളുടെ എണ്ണം-, അഹമ്മദാബാദ് – 1200, സൂറത്ത് – 500, രാജ്\u200cകോട്ട് – 250, വഡോദര – 250, ആകെ ഗുജാറാത്തിലെ ആശുപത്രികളിലെ കോവിഡ് വാര്\u200dഡ് ബെഡുകളുടെ എണ്ണം 2,200. അതായത് പുതുതായി ആശുപത്രി കെട്ടിടം നിര്\u200dമ്മിക്കുകയോ അവിടെ ഒരുമിച്ച് 2,200 പേരെ കിടത്തി ചികിത്സിക്കാനുള്ള സൗകര്യങ്ങളോ അല്ല ഒരുക്കിയിരിക്കുന്നതെന്ന് വ്യക്തി. ഗുജറാത്തിലെ നാല് പ്രധാന നഗരങ്ങളിലായി സജ്ജീകരിച്ച സൗകര്യങ്ങളുടെ കണക്കാണിത്. ഞങ്ങളുടെ (ഫാക്\u200cട് ക്രെസെന്\u200dഡോ) ഗുജാറാത്ത് പ്രതിനിധി നടത്തിയ അന്വേഷണത്തിലും ഇതെ വിവരങ്ങള്\u200d തന്നെയാണ് കണ്ടെത്താന്\u200d കഴിഞ്ഞത്., ഗൂഗിള്\u200d സെര്\u200dച്ച് റിസള്\u200dട്ട്-, ബിസിനസ് ലൈന്\u200d റിപ്പോര്\u200dട്ട് –, നിഗമനം, ചൈന 10 ദിവസം കൊണ്ട് കെട്ടിടം ഉള്\u200dപ്പടെ നിര്\u200dമ്മിച്ച് 1,000 കിടക്കകളുള്ള ആശുപത്രി നിര്\u200dമ്മിച്ചതുമായി താരതമ്യപ്പെടുത്താന്\u200d കഴിയുന്നതല്ല ഗുജറാത്തിലെ മുന്\u200dകരുതല്\u200d നടപടിയുടെ ഭാഗമായുള്ള കോവിഡ് വാര്\u200dഡ് സജ്ജീകരണം. ഇത് എല്ലാ സംസ്ഥാനങ്ങളിലും നടക്കുന്ന പ്രവര്\u200dത്തനമാണെന്നും വ്യക്തമാണ്. അതുകൊണ്ട് തന്നെ പോസ്റ്റ് പൂര്\u200dണ്ണമായും വ്യാജമാണെന്ന് തന്നെ അനുമാനിക്കാം., Title:ചൈനയുടെ റിക്കോര്\u200dഡ് മറികടന്ന് വെറും 6 ദിവസം കൊണ്ട് ഗുജറാത്ത് 2,200 കിടക്കളുള്ള കോവിഡ് ആശുപത്രി നിര്\u200dമ്മിച്ചോ?, Result: False
ചൈനയുടെ റിക്കോര്‍ഡ് മറികടന്ന് വെറും 6 ദിവസം കൊണ്ട് ഗുജറാത്ത് 2,200 കിടക്കകളുള്ള കോവിഡ് ആശുപത്രി നിര്‍മ്മിച്ചോ? | FactCrescendo | The leading fact-checking website in India